钦定古今图书集成/明伦汇编/氏族典/第293卷 > 《廖用贤尚友录》 > 方致尧
## 钦定古今图书集成/明伦汇编/氏族典/第293卷 > 《廖用贤尚友录》 > 方致尧

按《万姓统谱》：致尧，莆田人。宋建炎中，叛将戚方寇宁
国，致尧纠率乡兵，伏石岭隘处以待之。贼至，兵稍交，
因以计陷贼于淖田，大破之，伤其白马贵将。致尧亦
中流矢，卧不能起，贼益兵至，遂为所执。贼知其勇，欲
用以为将，致尧骂曰：“我岂从叛贼反耶？”贼断其首而
去。绍兴中，邑令李椿上其事，赐谥“义烈”，诏立祠祀之。